хумористични анекдоти за Жаби
Прибира се самотен мъж късно през нощта. Дъж, студ, но той си е пийнал и е в настроение. Изведнъж чува тънък глас:
 - Вземи ме със себе си, добри човече!
 Оглежда се - жаба. Направо чудо!
 - Ти ли ми говориш?!
 - Аз - казала жабата. 
 - Гладна съм, уморена съм, спи ми се, студено ми е - занареждала жабата.
 "Е, какво пък толкоз, ще я взема" - полислил си човекът и я сложил в джоба си. Върнал се в апартамента, извадил жабата и я сложил до радиатора да се стопли, а той седнал да вечеря.
 - Гладна съм, вземи ме при себе си да хапна - проплакала отново жабата.
 - Хайде, то се е видяло, ела тук! Добре, че жената е в командировка, щеше да ме вземе за луд.
 Като похапнали, човекът си легнал, но в тъмното отново дочул гласа на жабата:
 - Вземи ме при себи си в леглото! Студено ми е, спи ми се!...
 Хайде, мира да има, съжалил я пак, взел я в леглото си.Изведнъж жабата се превърнала в красавица с неземно тяло и разкошни дълги коси.
 - Аз бях омагьосана и превърната в жаба - заразказвала тя. - Трябваше да се намери добър човек, който да ме вземе със себе си, да ям от неговата храна и да легна в неговото легло, за да си възвърна предишния образ.
 В този момент на вратата се позвънило. Става да разбере кой е - жена му се връща преждевременно от командировка. Като видяла какво има в леглото му, скандалът бил неизбежен:
 - Дай ми обяснение! Какво е това в леглото ти!
 - Ами-и-и... Да ти кажа, че е жаба-а-а, няма да ми повярваш...